Z A P I S N I K

11. sjednice Vijeća Mjesnog odbora Petruševec, 
održane 24. ožujka 2022., u prostorijama mjesne samouprave MO Petruševec, s početkom u 19.00 sati

NAZOČNI ČLANOVI VIJEĆA
1. Kristijan Rašić 
2. Luka Bojev
3. Mile Komljenović
4. Kristina Topolovec
5. Darko Mišić

Sjednici predsjedava Kristijan Rašić, predsjednik Vijeća.

Zapisnik vodi: Kristijan Rašić, predsjednik Vijeća.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 11. sjednicu Vijeća Mjesnog odbora.


D N E V N I     R  E D

1. Zakup zemljišta k.č. 2807 i 2808 k.o. Žitnjak
1. Korištenje prostora MS Petruševec
1. „Ostali nespomenuti rashodi poslovanja MS Petruševec“
1. Aktualna komunalna problematika
1. Razno: izvješća, pitanja i  prijedlozi


Ad 1.) Zakup zemljišta k.č. 2807 i 2808 k.o. Žitnjak.

Predsjednik Vijeća, Kristijan Rašić ukratko upoznaje nazočne da je Gradski ured za imovinsko pravne poslove i imovinu Grada dobio zahtjev Bilušić Valentine iz Zagreba, za zakup dijela k.č. 2807 i 2808 k.o. Žitnjak, poljoprivrednu obradu, te moli Vijeće Mjesnog odbora Petruševec da razmotri zahtjev stranke i očituje se ima li već zaprimljenih zahtjeva građana, planova ili potreba za korištenjem navedenog zemljišta odnosno je li Vijeće suglasno da se isto izda u zakup podnositelju.

Otvara raspravu.
Nakon rasprave svih vijećnika i razmatranje problematike vezane uz navedeno zemljište vijeće jednoglasno donosi sljedeći

Z a k l j u č a k
o zakupu zemljišta k.č. 2807 i 2808 k.o. Žitnjak

1. Vijeće Mjesnog odbora Petruševec u postupku davanja očitivanja na temelju dopisa Gradskog ureda za imovinsko-pravne poslove i imovinu Grada KLASA: 940-01/21-002/324; URBROJ: 251-11-33-2/009-22-6., nema potreba za navedenim zemljištem k.č. 2807 i 2808  k.o. Žitnjak.  

2. Ovaj zaključak dostavit će se Vijeću Gradske četvrti Peščenica – Žitnjak na daljnje postupanje.


Ad 2.) Korištenje prostora MS Petruševec.

	Predsjednik Vijeća Kristijan Rašić izvješćuje nazočne da je pristigao jedan zahtjev za produljenje korištenja prostora i to od BM365-Stranka rada i solidarnosti.
S obzirom da se radi samo o produljenju prostora vijećnici odobravaju produljenje te nakon kratke rasprave  Vijeće jednoglasno donosi

Z a k lj u č a k
o korištenju prostora Mjesne samouprave Petruševec

                 Vijeće Mjesnog odbora Petruševec suglasno je s produljenjem prostora Mjesne samouprave Petruševec te:
- donesi zaključak o korištenja prostora MS Petruševec politčkoj stranci BM365-Stranka rada i solidarnosti, Praška 2, koju zastupa Kristina Topolovec, i to u terminu petkom od 18,00 – 20,00 sati.


Ad 3.) „Ostali nespomenuti rashodi poslovanja“

Predsjednik Vijeća, Kristijan Rašić napominje da treba napraviti Plan iz sredstva  „Ostalih nespomenutih rashoda poslovanja“ pa predlaže da se sredstva raspodjele.
Otvara raspravu.
Nakon rasprave Vijeće jednoglasno donosi 

ZAKLJUČAK
O PRIJEDLOGU UTROŠKA SREDSTAVA S POZICIJE
OSTALI NESPOMENUTI RASHODI POSLOVANJA


1.	Vijeće Mjesnog odbora Petruševec  na poziciji 256-3299 za 2022. ima 4.200,00 kn.

2.	Vijeće Mjesnog odbora Petruševec  predlaže utrošak sredstava iz točke 1. ovog zaključka na sljedeći način:

1.   Nepredviđeni troškovi (vijenci, svijeće i sl.)			                      2.700,00 kn
2.   Materijal neophodan za rad Vijeća (uredski materijal, sanitarne potrepštine)
[bookmark: _GoBack]                                                                                                                                   1.500,00 kn

Ukupno:		                       4.200,00 kn

3.	Ovaj će zaključak biti dostavljen Gradskom uredu za mjesnu samoupravu, civilnu zaštitu
       i sigurnost.




Ad 4.) Aktualna komunalna problematika.

	Predsjednik Vijeća Kristijan Rašić predlaže da se postave dva prometna znaka za ograničenje tereta do 5 tona na križanju I. Petruševca poslije nadvožnjaka sa makadamskim putem prema Savi, te u Črnkovečkoj ulici kod kbr. 61. prema Savi. 


Z a k l j u č a k
o postavi prometnih znakova zabrane ograničenja tereta

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da od nadležnih službi zatraži:

· postavu prometnog znaka za ograničenje tereta do 5 tona na križanju I. Petruševca poslije nadvožnjaka sa makadamskim putem prema Savi.
· Postavu prometnog znaka za ograničenje tereta do 5 tona u Črnkovečkoj ulici kod kbr. 61 prema Savi.


Ad 5.) Izvješća, pitanja i prijedlozi.

Potpredsjednik Vijeća. Luka Bojev izvješćuje članove Vijeća kako je zaprimio zamolbu od građana I. Petruševca 77., 77a., 79., i 72, a vezano za uklanjanje usporivača prometa koji se nalazi na lokaciji I. Peruševec ispred kbr. 77,.
Nakon rasprave u kojoj sudjeluju svi vijećnici, Vijeće je donijelo odluku za prebacivanje ove problematike i donošenje zaključka za sljedeću sjednicu Vijeća mjesnog odbora.
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 20.00 sati.

KLASA:024-08/22-003/650
URBROJ:251-13-11-11-22-3
Zagreb, 24. ožujka 2022.

Zapisnik sastavio:
______________
Luka Bojev	
Predsjednik
Vijeća Mjesnog odbora
Petruševec
_______________________
 Kristijan Rašić
